Uppeldi og menntun - 16.02.2007 , Blaðsíða 157 157 HRAFNHILDUR RAGNARSDÓTTIR til kynna að hér blasi við verðugt umhugsunarefni fyrir skólayfirvöld og kennara á unglingastiginu , enda hlýtur að teljast mikilvægt að nemendur hafi gott vald á mál - notkun af þessu tagi að loknu skyldunámi . Í þriðja og síðasta lagi reyndust allir textar kvenkyns höfunda lengri en karlkyns jafnaldra , en þeir voru hins vegar ekki að sama skapi setningafræðilega flóknari . Þann kynjamun sem hér birtist má tengja við niðurstöður PISA-rannsókna undanfarinna ára , t.d. 2003 þar sem íslenskar stúlkur í 9. bekk voru marktækt hærri á öllum læs - isþáttum ( og raunar líka í stærðfræði ) en piltarnir ( Amalía Björnsdóttir , 2005 ) . Fróð - legt verður að kanna nánar textana og eiginleika þeirra til að komast að því hvað hér býr að baki . Eru það fleiri efnisþættir ? Ítarlegri bakgrunnsupplýsingar ? Meiri túlkanir kvenhöfunda og tengingar út fyrir sjálfan textann ? Hvað endurspeglar munur á lengd texta jafnaldra kvenkyns og karlkyns þátttakenda ? Þessari rannsókn er langt í frá lokið . Gagnabankinn sem safnað hefur verið til og síðan tölvuskráður geymir mikið efni sem enn er óunnið , bæði í íslensku rannsókninni og í samanburðarrannsóknunum . Fyrstu niðurstöður draga upp skýra mynd af ólík - um og mismiklum málfarslegum og vitsmunalegum kröfum í frásögnum og álitsgerð - um og langdrægu þróunarferli málnotkunar eins og reynir á við gerð þeirra beggja , en vekja jafnframt upp margar nýjar spurningar sem leitað verður svara við síðar .